**ZK/17-10/2024.**

**Határozat: 3**

**Rendelet: -**

**Jegyzőkönyv**

**Zalakaros Város Önkormányzata Képviselőtestülete**

**2024. február 15-én megtartott**

**nyílt üléséről**

**Jegyzőkönyv**

Készült Zalakaros Város Önkormányzata Képviselő-testülete a Zalakarosi Közös Önkormányzati Hivatal (8749 Zalakaros Gyógyfürdő tér 1.) tanácstermében **2024. február 15-én** 10,09 órai kezdettel megtartott **nyílt** üléséről.

Jelen vannak:

Novák Ferenc polgármester

Czimondor Nándor alpolgármester

Czirákiné Pakulár Judit képviselő

Kötő Attila képviselő

Magyarné Kovács Judit képviselő

Stégli János képviselő

Vlasicsné Dörgönye Márta képviselő

Tanácskozási joggal jelen vannak:

Torma László aljegyző

Horváthné Juhász Barbara pénzügyi osztályvezető

Rubecz Zoltán Róbert városfejlesztési osztályvezető

Bálizs Andrej főépítész

Bodor Johanna igazgatási ügyintéző, jegyzőkönyv-vezető

Novák Ferenc: Köszönti a megjelenteket. Megállapítja, hogy az ülés határozatképes, mivel 7 képviselőtestületi tag az ülésen jelen van.

Jegyzőkönyv hitelesítőknek javasolja: Magyarné Kovács Judit és Stégli János képviselőt.

Novák Ferenc: Szavazásra teszi fel a jegyzőkönyv hitelesítőire tett javaslatot.

Képviselőtestület 7 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Novák Ferenc: Tájékoztatja a képviselőtestületet, hogy a kiküldött meghívó 2 napirendi pontra tett javaslatot, melyet ismertet:

**Napirend:**

1. **Képviselőtestület 59/2023. (III.31.) számú határozatának visszavonása**

Előterjesztő: Novák Ferenc polgármester

1. **Fürdő Hotel (8749 Zalakaros, Termál út 1.) értékesítésének kijelölése**Előterjesztő: Novák Ferenc polgármester

Magyarné Kovács Judit: A 2. számú a Fürdő Hotel (8749 Zalakaros, Termál út 1.) értékesítésének kijelölése napirend kapcsán ismerteti a Pénzügyi és Igazgatási Bizottság határozatát.

Novák Ferenc: Egyetért a bizottsági határozattal, így szavazásra teszi fel ezen napirend levételére vonatkozó javaslat elfogadását.

Képviselőtestület 7 igen szavazattal, ellenszavazat és tartózkodás nélkül a  
napirend levételére vonatkozó ügyrendi javaslatot elfogadta.

Novák Ferenc: Szavazásra teszi fel a napirendről történő levételre vonatkozó döntés figyelembevételével a napirend elfogadására vonatkozó javaslatot.

Képviselőtestület 7 igen szavazattal, ellenszavazat és tartózkodás nélkül a  
napirend elfogadására vonatkozó javaslatot elfogadta.

**Az elfogadott napirend:**

1. **Képviselőtestület 59/2023. (III.31.) számú határozatának visszavonása**

Előterjesztő: Novák Ferenc polgármester

**Napirend tárgyalása:**

1. **Képviselőtestület 59/2023. (III.31.) számú határozatának visszavonása** Előadó: Novák Ferenc polgármester  
    (Előterjesztés a jegyzőkönyvhöz mellékelve.)

Magyarné Kovács Judit: Ismerteti a Pénzügyi és Igazgatási Bizottság határozatát.

Novák Ferenc: Szavazásra teszi fel az alábbi határozati javaslat elfogadását:

1./ Zalakaros Város Önkormányzat Képviselőtestülete az 59/2023. (III.31.) számú határozatának 1./-3./, 5./-7./, 9. pontjait visszavonja.  
2./ Zalakaros Város Önkormányzat Képviselőtestülete felkéri a Zalakarosi Turisztikai Nonprofit Kft. ügyvezetőjét, hogy a határozat visszavonásából adódó szükséges intézkedéseket tegye meg.  
3./ Zalakaros Város Önkormányzat Képviselőtestülete felhatalmazza a polgármestert, hogy a közterületi fizető parkolás megvalósításához szükséges más konstrukcióról tárgyalást folytasson, és a tárgyalás eredményéről tájékoztassa a képviselőtestületet.

Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 3/2024. (II.15.) számú határozata:**

**1./ Zalakaros Város Önkormányzat Képviselőtestülete az 59/2023. (III.31.) számú határozatának 1./-3./, 5./-7./, 9. pontjait visszavonja.**

**2./ Zalakaros Város Önkormányzat Képviselőtestülete felkéri a Zalakarosi Turisztikai Nonprofit Kft. ügyvezetőjét, hogy a határozat visszavonásából adódó szükséges intézkedéseket tegye meg.**

**3./ Zalakaros Város Önkormányzat Képviselőtestülete felhatalmazza a polgármestert, hogy a közterületi fizető parkolás megvalósításához szükséges más konstrukcióról tárgyalást folytasson, és a tárgyalás eredményéről tájékoztassa a képviselőtestületet.**

**Határidő: azonnal – 1./ és 2./ pont tekintetében**

**2024. június 15. – 3./ pont tekintetében**

**Felelős: Novák Ferenc polgármester**

**Operatív felelős: Ódor László Lajos Zalakarosi Turisztikai Nonprofit Kft. ügyvezetője –   
 1./ és 2./ pont vonatkozásában**

**Torma László aljegyző – 3./ pont tekintetében**

Novák Ferenc: Mivel a nyílt ülésen tárgyalandó napirend nem volt, megköszönte a részvételt, az ülést 10,12 órakor bezárta.

Kmft.

Novák Ferenc  Torma László

Polgármester Aljegyző

Magyarné Kovács Judit Stégli János

Jkv. hitelesítő Jkv. hitelesítő